
1. Uvod 


U skladu s preporukama Europske komisije, Svjetske zdravstvene organizacije i 
Europskog centra za kontorlu i prevenciju bolesti (eng. ECDC) ovaj dokument 
nalazi svoju vrijednost u situaciji kada je prisutna visoka razina transmisije virusa u 
populaciji. Na temelju visokog pozitiviteta osoba koje se podvrgavaju PCR 
testiranju, može se zaključiti da je pri testiranju simptomatskih osoba pozitivna 
prediktivna vrijednost brzog antigenskog testa visoka, a negativna prediktivna 
vrijednost niska. Pri testiranju asimptomatskih osoba, pozitivna prediktivna 
vrijednost testa je zasigurno niža, ali je teško procijeniti u kojoj mjeri sve dok je 
nepoznata prevalencija infekcije u općoj populaciji. 

Ove preporuke će trebati revidirati kada se značajno smanji incidencija i udio 
pozitivnih u ukupnom broju PCR testiranja. 


2. Indikacije za testiranje 
2.1. Testiranje simptomatskih osoba zbog sumnje na COVID-19 


S ciljem bržeg otkrivanja i izoliranja oboljelih i obrade njihovih kontakata brzi 
antigenski testovi su koristan alat jer omogućavaju veću dostupnost testiranju i 
brže dobivanje rezultata u uvjetima kada su kapaciteti PCR testiranja kao zlatnog 
standarda COVID-19 dijagnostike preopterećeni. Treba ih koristiti unutar pet dana 
od početka bolesti. U situaciji rasprostranjene cirkulacije virusa u populaciji, 
pozitivna prediktivna vrijednost brzog antigenskog testa je visoka. Stoga se 
pozitivan rezultat testa kod osobe koja udovoljava kliničkim i epidemiološkim 
kriterijima za COVID-19 smatra dovoljnim za potvrdu dijagnoze bolesti. Okvirni 
hodogram provedbe brzih antigenskih testova dan je u Prilogu 1. ovog 
dokumenta. 


Negativan rezultat brzog antigenskog testa mora se potvrditi ponovljenim brzim 
testom nakon dva dana ili odmah uraditi PCR test. Do dolaska rezultata 

ponovljenog brzog testa ili PCR testa, osobu treba tretirati kao vjerojatnog COVID- 
19 bolesnika, a njihovi bliski kontakti ostaju u karanteni. 


U područjima visoke proširenosti virusa simptomatske osobe s pozitivnom 
epidemiološkom anamnezom smatramo i bez testiranja oboljelima te ih izoliramo 
uobičajeno (najčešće) 10 dana od početka simptoma, njihove kontakte (ostvareni 
u zadnjih 48 sati prije obolijevanja i tijekom trajanja bolesti) upućuje se u 
samoizolaciju/karantenu.Osobe s blagim — simptomima i pozitivnom 
epidemiološkom anamnezom koji ne zahtijevaju hospitalizaciju ne treba testirati 
ako su laboratorijski kapaciteti preopterećeni. 


2.2. Obrada kontakata oboljelih COVID-19 bolesnika 


U situaciji rasprostranjene cirkulacije virusa u populaciji, pozitivna prediktivna 
vrijednost brzog antigenskog testa je visoka, no kod asimptomatskih osoba je 
zasigurno niža nego kod simptomatskih osoba. 

U asimptomatskih bliskih kontakata laboratorijski  potvrđenog COVID-19 
bolesnika, pozitivna prediktivna vrijednost je viša nego kod asimptomatske osobe 
koja nema pozitivnu epidemiološku anamnezu te se pozitivan rezultat brzog 
antigenskog testa kod bliskih kontakata laboratorijski potvrđenih bolesnika treba 
tumačiti na jednak način kao kod simptomatskih osoba, tj. kao potvrda infekcije. 
Ako se odluči na testiranje asimptomatskih kontakata, asimptomatski bliski 
kontakti laboratorijski potvrđene osobe trebaju se testirati pet do sedam dana od 
zadnjeg kontakta s bolesnom osobom. 

Ako je rezultat brzog antigenskog testa kod bliskog kontakta negativan, osobu se 
smatra vjerojatno nezaraženom u tom trenutku, što nema utjecaja na daljnji tijek 
karantene. 


2.3. Screening pri prijemu u bolnicu 


S obzirom na visoku pozitivnu prediktivnu vrijednost brzih testova u 
epidemiološkoj situaciji kakvu sada imamo u Hrvatskoj, brzi antigenski testovi se 
mogu koristiti za otkrivanje zaraženih osoba koje se testiraju radi prijema u 
bolnicu. 


2.3.1. Simptomatske osobe 


Ako je osoba simptomatska ili je bliski kontakt laboratorijski potvrđene osobe i 
ima pozitivan rezultat u brzom testu, treba ju smatrati potvrđenim slučajem i 
tretirati kao oboljelu od COVID-19, tj. izolirati. 


Ako je osoba koja ima simptome ili je bliski kontakt laboratorijski potvrđene 
osobe negativna u brzom antigenskom testu, brzi test treba ponoviti unutar dva 
dana ili odmah uraditi PCR test. Do dolaska rezultata ponovljenog brzog testa ili 
PCR testa, osobu treba tretirati kao COVID-19 bolesnika, tj. izolirati. 


2.3.2. Asimptomatske osobe 


Ako je osoba asimptomatska i nema u anamnezi bliski kontakt s laboratorijski 
potvrđenom osobom, a ima pozitivan rezultat u brzom testu, treba ju smatrati 
vjerojatnim slučajem, ali radi potvrde dijagnoze treba ponoviti brzi test za dva 
dana ili odmah uraditi PCR test. Do dolaska rezultata ponovljenog brzog testa ili 
PCR testa, osobu treba tretirati kao COVID-19 bolesnika, tj. izolirati, a njezine 
bliske kontakte uputiti u karantenu/samoizolaciju. Za asimptomatske osobe s 
pozitivnom epidemiološkom anamnezom brzim bi se testovima moglo osigurati 
pojačano testiranje prije vraćanja u kolektive. 

Ako je asimptomatska osoba pri testiranju pri prijemu u bolnicu negativna u 
brzom antigenskom testu, zbog mogućnosti lažno negativnog rezultata treba 
ponoviti brzi antigenski test nakon dva dana ili odmah uraditi PCR test. 


3. Obrada epidemije u kolektivima 


Pri grupiranju simptomatskih osoba u kolektivu, brzi su testovi prikladni jer 
omogućavaju  razjašnjavanje etiologije i pravovremenu  protuepidemijsku 
intervenciju u kraćem vremenu nego upotrebom PCR testova. 


Preporučljivo je prvo testirati brzim antigenskim testom sve članove kolektiva koji 
imaju simptome. Ako je više od 10% pozitivno među testiranima sa simptomima, 
može se resultat testa smatrati potvrdom bolesti. U tom slučaju, negativni sa 
simptomima se trebaju ponovno testirati brzim testom nakon dva dana ili odmah 
PCR testom, a preporučljivo je testirati i asimptomatske članove kolektiva brzim 
testom. Tumačenje rezultata brzog testa kod asimptomatskih članova kolektiva u 
kojem je potvrđena bolest, jednako je kao tumačenje rezultata opisano pod 
točkom 2.2. (obrada kontakata oboljelih). 


Ako se testiranjem simptomatskih osoba u kolektivu nađe manje od 10% 
pozitivnih u brzom testu, potrebno je kod svih simptomatskih (pozitivnih i 
negativnih) ponoviti brzi test za dva dana ili odmah uraditi PCR test. Do dobivanja 
rezultata ponovljenog brzog testa ili PCR testa, svi simptomatski članovi kolektiva 
trebaju biti u izolaciji, a njihovi bliski kontakti u karanteni. 


4. Screening u kolektivima bez oboljelih od COVID-19 


4.1. Otkrivanje asimptomatskih osoba u kolektivima 


Kod provedbe širokog testiranja s ciljem identificiranja i izolacije zaraženih osoba 
u asimptomatskoj populaciji, treba kao zasebne cjeline gledati kolektive (škole, 
poduzeća, vojne kolektive, zatvore, korisnike domova za starije osobe i slično) te 
na temelju udjela pozitivnih rezultata unutar definiranog kolektiva procijeniti je li 


potrebno pozitivne rezultate potvrđivati li se može na temelju jednog pozitivnog 
nalaza smatrati ljude zaraženima. 


Ako bi se brzim testovima provodio screening u kolektivima radi identificiranja 
asimptomatskih bolesnika, tumačenje rezultata testa ovisi o o postotku pozitivnih 
nalaza. 


4.2. Tumačenje rezultata brzih testova pri screeningu u kolektivima 


Kod brzih testova može se očekivati 1%-3% lažno pozitivnih rezultata u populaciji 
u kojoj uopće nema zaraženih i do 30% lažno negativnih rezultata u populaciji u 
kojoj su svi zaraženi. 

Drugim riječima, ako u kolektivu od 100 zdravih ljudi nađemo 1-2 (1%-2%) 
pozitivnih, svi se ti pozitivni trebaju potvrditi ponovljenim brzim testom nakon 2 
dana ili odmah PCR testom, jer postoji mogućnost da su svi lažno pozitivni. 
Međutim, ako se nađe u kolektivu dvadeset pozitivnih (20%) u brzom testu, vrlo je 
vjerojatno da su svi stvarno pozitivni, ili možda tek jedan lažno pozitivan i u tom 
slučaju nije potrebno ponavljati testiranje, već ih se treba smatrati zaraženima. 
Pouzdanost negativnog rezultata će također ovisiti o postotku pozitivnih u tom 
kolektivu. Ako su u kolektivu od 100 zdravih ljudi svi negativni, ili jedan ili dvoje 
pozitivni (moguće lažno pozitivni), vjerojatnost da su svi negativni u testu doista 
negativni je vrlo visoka i nije potrebno ponavljati testiranje radi potvrde 
negativnog rezultata. 

Međutim, ako se u takvom kolektivu nađe 20 pozitivnih osoba (20%), možemo 
pretpostaviti da se među preostalih 80 negativnih nalazi još pozitivnih osoba, tj. 
lažno negativnih u testu (dvije do šest osoba, ovisno o osjetljivosti testa). U tom 
slučaju, treba sve negativne retestirati za dva dana brzim testom ili, još bolje, 
odmah im napraviti PCR radi otkrivanja i izolacije zaraženih koji su bili lažno 
negativni u brzom testu. 


5. Uvjeti za uspostavu i provođenje brzih antigenskih 
testova 


5.1. Validacija testa 


Prije početka upotrebe brzog testa nužno ga je validirati uz prethodnu najavu 
provođenja validacije jednoj od tri ustanove: 

Hrvatskom zavodu za javno zdravstvo 

Klinici za infektivne bolesti “Fran Mihaljević" ili 

Nastavnom zavodu za javno zdravstvo “Andrija Štampar". 

Tek po obavljenoj validaciji testa može se pristupiti sljedećem koraku a to je 
prijava mjesta testiranja Hrvatskom zavodu za javno zdravstvo koji vodi popis 
ustanova u kojima se obavljaju brzi antigenski testovi i popis korištenih testova. 
Odnosno, prije početka upotrebe brzog testa nužno je provjeriti u ustanovama 
koje provode validaciju je li test validiran i potom ga se može početi koristiti 
nakon prijave mjesta testiranja i testa koji se namjerava koristiti Hrvatskom 
zavodu za javno zdravstvo. 

Uvjet za provedbu testiranja jest zaposlen zdravstveni djelatnik koji će uzimati bris 
nakon obavljene edukacije o načinu uzimanja brisa nazofarinksa koja je dostupna 
na internetskoj stranici HZJZ-a. 


5.2. Prijava mjesta testiranja Hrvatskom zavodu za javno zdravstvo 


Prijava mjesta testiranja obavlja ustanova koja će provoditi brza antigenska 
testiranja a nakon provedene validacije testa kako je opisano u točki 5.1. Prijava 
se provodi na način da se pisanim putem dostavi dopis sa zahtjevom za prijavu 
mjesta testiranja brzim antigenskim testovima te popis testova koji se 
namjeravaju koristiti na mail adresu hzizehzjz.hr. Usporedno, sa istim zahtjevom 
pisanim putem potrebno je dostaviti dopis za odobrenje pristupa platformi za upis 
rezultata testova na mail adresu Jelena.CuracQhzzo.hr u Hrvatski zavod za 
zdravstveno osiguranje (HZZO). Temeljem zahtjeva za odobrenje upisivanja 
rezultata provednih testova u platformu HZZO-a te po dobivenom odobrenju i 
otvaranju upisnog mjesta moguće je unositi u zasebnu aplikaciju rezultate 


testiranja provedene brzim antigenskim testovima. Ovaj postupak moraju obaviti 
sve zdravstvene ustanove u kojima će se pružati usluga izvedbe brzih antigenskih 
testova uključujući bolnice i hitnu medicinsku službu. Hitna medicinska služba i 
postupci koji se na nju odnose opisani su detaljno u točki 5.4. 

Ovoj obavezi podliježu i svi privatni laboratoriji te vrijedi i retroaktivno za sve 
laboratorije, uključujući privatne, koji već upotrebljavaju brze testove a nisu u 
sustavu praćenja na opisani način. 


5.3. Upis rezultata brzih testova na platformu HZZO-a 


Upis rezultata brzih testova odvija se po završetku rada testnog mjesta, unos se 
obavlja pristupom u Aplikaciju za unos testova na uzročnik bolesti COVID-19 koja 
je izrađena i aktivirana isključivo za potrebe praćenja covid testova. Upis rezultata 
testova provodi se svakodnevno, obuhvaća unos i pozitivnih i negativnih rezultata 
testiranja brzim testovima provedenim u jednom radnom danu, unutar 24 sata i 
kontinuirano se provodi, odmah po završetku rada testnog mjesta kako bi se svi 
podaci potrebni za izvješćivanje prikupili do 7.30 sati ujutro sljedećeg radnog 
dana. 


5.4. Unos rezultata brzih testova napravljenih tijekom transporta 
pacijenta hitnom medicinskom službom 


Postupci validacije i prijave testnog mjesta opisani u točkama 5.1. i 5.2. odnose se 
i na ustanove odnosno zavode hitne medicinske službe. Iznimno, moguće je upis 
rezultata testa, provedenog u kolima hitne medicinske službe prije ili tijekom 
transporta pacijenta do bolničke ustanove, provesti na bolničkom hitnom prijemu 
s time da rezultat testa unosi zdravstvena ustanova u kojoj pacijent ostaje na 
hospitalizaciji temeljem potvrde koju izdaje hitna medicinska služba. Ako se radi o 
pacijentu koji je po obradi u hitnoj medicinskoj službi otpušten kući rezultat testa 
u aplikaciju za upis testiranja unosi nadležni liječnik obiteljske medicine. Primjer 
potvrde koju izdaje za pacijenta hitna medicinska služba nalazi se u Prilogu 2. ovog 
dokumenta. Sva testna mjesta upisuju pozitivne i negativne rezultate testiranja. 

Simptomatski pacijent s pozitivnim rezultataom testa je dužan ispuniti obrazac iz 
Priloga 3. i popisati osobe s kojima je bio u kontaktu od 48 sati prije pojave 
simptoma bolesti te osoba s kojima je bio u kontaktu pa sve do trenutka uzimanja 
brisa. Asimptomatski pacijent s pozitivnim rezultatom testa dužan je ispuniti 
obrazac iz Priloga 3. i popisati osobe s kojima je bio u kontaktu 48 sati prije 
trenutka uzimanja brisa. Popis kontakata dostavlja liječniku obiteljske medicine ili 
nadležnom epidemiologu radi obavješćivanja kontakata koji se nalazi u Prilogu 3. 
ovog dokumenta (stranice 11.i 12.). 


Prilog 1. Hodogram za testiranje osoba sa simpotmima COVID-19 


HODOGRAM ZA TESTIRANJE OSOBA SA SIMPTOMIMA COVID19 





SIMPTOMI INFEKCIJE: KOJI TRAJU DO 5 DANA (VRUĆICA, 
GLAVOBOLJA, KAŠALJ, GRLOBOLJA, PROBAVNE SMETNJE) 


BRZI TEST ZA DETEKCIJU ANTIGENA (PocC) 








: 
| 


+e 


POTVRĐENA SARS-CoV-2 INFEKCIJA 


SIMPTOMI INFEKCIJE: KOJI TRAJU DUŽE OD 5 DANA 
(VRUĆICA, GLAVOBOLJA, KAŠALJ, GRLOBOLJA, PROBAVNE 


SMETNJE) 


RT-PCR 








+ | 


| 


NEGATIVAN NALAZ NA SARS-CoV-2 


Prilog 2. Potvrda koju izdaje hitna medicinska služba temeljem koje se 


vrši upis u platformu HZZO-a 





REZULTAT PROVEDBE BRZOG ANTIGENSKOG TESTA 


DATUM TESTA 


























U HITNOJ MEDICINSKOJ SLUŽBI / / 
dd/ mm/ _ yyw 

IME 
PREZIME 
DATUM ROĐENJA 
DRŽAVLJANSTVO 
MBO ILI OIB 
OSOBA SA SIMPTOMIMA DA NE 
Ako da, datum pojave simptoma: 
ASIMPTOMATSKI KONTAKT OBOLJELE OSOBE SA POTVRĐENIM COVID-19 DA NE 





Ako je odgovor na prethodno pitanje DA, upišite datum zadnjeg kontakta 


DATUM KONTAKTA 














s pozitivnom osobom / / 
dd/ mm/ _yyyy 
Ako da, datum kontakta: 
SUMNJA NA COVID-19 DA NE 
Datum provođenja brzog antigenskog testiranja: 
su POZITIVAN 
REZULTAT TESTA (zaokružiti) NEGATIVAN 








POTPIS ZDRAVSTVENOG DJELATNIKA KOJI JE NAPRAVIO TESTIRANJE 

Prilog 3. Obrazac za upis kontakata kojeg je pacijent obavezan 
dostaviti nadležnom liječniku obiteljske medicine ili nadležnoj 
epidemiološkoj službi 


VAŽNA OBAVIJEST 


svakoj osobi koja pristupi PCR ili brzom antigenskom 
testiranju na SARS-CoV-2 


Vašim dolaskom na testiranje na SARS-CoV-2 postoji mogućnost da dobijete tzv. pozitivan rezultat 
testa. Takav rezultat testa znači da ste zaraženi virusom SARS-CoV-2 koji uzrokuje bolest COVID-19. 
Molimo vas dok čekate rezultat testa da popišete svoje bliske kontakte* u tablicu, da ih obavijestite o 
tome da ste pristupili testiranju te da posebno izdvojite one osobe koje su zaposlene u zdravstvu ili 
ustanovama socijalne skrbi. 
U slučaju dobivanja pozitivnog rezultata taj popis pošaljite nadležnoj epdiemiološkoj službi, 
obavijestite svog liječnika obiteljske medicine i svog poslodavca. 
*Bliski kontakt je osoba koja je u vremenu do 2 dana prije početka bolesti kod bolesnika i tijekom 
bolesti bolesnika 
- imala fizički kontakt (uključujući rukovanje, zagrljaj...) ili se bolesnik iskašljao/kihnuo prema 
osobi 
- bila s bolesnikom licem u lice na udaljenosti manjoj od dva metra (u zatvorenom prostoru 
pod određenim okolnostima se i udaljenost veća od dva metra može smatrati bliskim 
kontaktom) dulje od 15 minuta (ako je kontakt licem u lice na vrlo maloj udaljenosti, i manje 
od 15 minuta trajanja kontakta se može smatrati bliskim kontaktom) 
- njegovala bolesnika; 
- putovala u istom prijevoznom sredstvu s bolesnikom (udaljenost od bolesnika koja se 
definira bliskim kontaktom u prijevoznom sredstvu ovisi o trajanju putovanja) 
- sbolesnikom dijeli zajedničko kućanstvo. 
Ova definicija bliskog kontakta okvir je za postupanje, no svaka situacija može se razlikovati te se 
definiranje bliskog kontakta u nekim situacijama mora prepustiti individualnoj epidemiološkoj 
procjeni. Stoga, ako ste nesigurni u smislu zadovoljavate li kriterije definicije bliskog kontakta, 
možete nas dodatno kontaktirati kao svog nadležnog epidemiologa. 
Primjeri: 

*  Akoste se susreli na otvorenom s poznanikom i u prolazu se pozdravili, bez rukovanja, to se 
ne smatra bliskim kontaktom. 

e — Akoste se rukovali i zadržali u razgovoru, pogotovo ako ste jedno drugome zbog okolne buke 
morali prići na udaljenost manju od pola metra, to se smatra bliskim kontaktom čak i ako je 
razgovor trajao manje od 15 minuta. 

e Ako ste na poslu dulje od 15 minuta s osobom bili licem u lice dulje od 15 minuta, to se 
smatra bliskim kontaktom. Ako ste na poslu nekome došli u ured i razgovarali minutu-dvije 
na udaljenosti od dva metra, to se ne smatra bliskim kontaktom. 

e _ Akososobama dijelite kućanstvo, to se smatra bliskim kontaktom. Ako je dostavljač hrane na 
vrata donio vrećicu s naručenom hranom, to nije bliski kontakt. 

POPIS KONTAKATA 
(osobe s kojima ste bili u bliskom kontaktu u posljednjih 48 sati) 





PREZIME 


BROJ TELEFONA 


ZAPOSLEN U 
ZDRAVSTVU 
ILI U 
USTANOVAMA 
SOCIJALNE 
SKRBI 


DA! NE 




























































































HVALA VAM ! 

